L'Imperio ruso fue ganando control sobre ista zona gradualment en tractaus de paz con l'Imperio otomán dimpués d'as guerras ruso-turcas de 1735–39, 1768–74, 1787–92 y 1806–12. A colonización d'a tierra, en zaguerías d'o sieglo XVIII, fue dirichida por o prencipe Potiomkin a qui a emperatriz Catarina "la Gran" atorgó poders de gubierno absolutos sobre o territorio. As tierras se'n dioron chenerosament a la nobleza rusa (dvoryanstvo) y se tresladó a campesins rusos y ucraineses, en rechimen de servitut, ta cautivar lo que dica alavez yera una estepa tasament poblada. Tamién vinioron colonos foranos convidaus por Catarina "a Gran" dende Alemanya (que esdevinioron os alemans d'a mar Negra), Polonia, Italia, Grecia, Serbia y atros países.